ກະສັດໄທ ສະເດັດ ອອກໂຮງໝໍ ຫລັງຈາກ ຊົງຮັບ ການປິ່ນປົວ 4 ປີ (ສະໄລດ໌)
ກະສັດໄທຊົງຖືກຮັບຕ້ອນໂດຍປະຊາຊົນ​ ຫຼາຍສິບ​ພັນ​ຄົນ ຂະນະທີ່ພະອົງສະເດັດອອກຈາກໂຮງໝໍ ຫລັງຊົງໄດ້ຮັບ ການ​ປິ່ນປົວ ພະອາການເຈັບປ່ວຍ ເປັນເວລາ 4 ປີ.
ກະສັດ ພູມີພົນອະດຸນຍະເດດຂອງໄທ ຊົງຖືກຮັບຕ້ອນໂດຍ ປະຊາຊົນຫຼາຍສິບພັນຄົນ ໃນຂະນະທີ່ພະອົງ ສະເດັດອອກ ຈາກໂຮງໝໍ ທີ່ພະອົງຊົງໄດ້ຮັບການປິ່ນປົວພະອາການເຈັບ ປ່ວຍຫລາຍຢ່າງນັ້ນ ເປັນເວລາເກືອບ 4 ປີ ກະສັດທີ່ມີພະຊົນອາຍຸ 85 ປີອົງນີ້ ຊົງໂບກພະຫັດໃສ່ພວກໄປ ອວຍພອນໃຫ້ ພະອົງຫາຍດີ ທີ່ພາກັນລຽນແຖວລໍຖ້າຢູ່ຕາມ ເສັ້ນທາງທີ່ພະອົງຊົງສະເດັດຜ່ານໄປ ໃນຂະນະທີ່ພະອົງ ແລະພະມະເຫສີສິຣິກິດສະເດັດໄປຍັງພະຣາຊະວັງແຄມ ທະເລທີ່ຫົວຫີນທີ່ຕັ້ງຢູ່ສອງຊົວໂມງຫ່າງຈາກບາງກອກໄປທາງທິດໃຕ້ ຖ້າເດີນ ທາງໂດຍທາງລົດ ພະອົງ ຊົງໄດ້ເຂົ້າໄປຮັບການປິ່ນປົວ ຢູ່ໃນໂຮງໝໍສິຣິຣາຊ ໃນບາງກອກຍ້ອນເປັນໂຣກ ກ່ຽວກັບລະບົບຫາຍໃຈ ໃນປີ 2009 ພະຣາຊີນີກໍຊົງສະເດັດເຂົ້າຮັບການພະຍາບານ ຢູ່ໂຮງໝໍດຽວກັນນັບແຕ່ປີກາຍນີ້ເປັນຕົ້ນມາລຸນຫຼັງ ທີ່ຊົງມີພະອາການວິນວຽນສີສະ ກະສັດພູມີພົນ ເປັນເຈົ້າຊີວິດທີ່ຄອງບັນລັງດົນນານທີ່ສຸດໃນໂລກ ຊຶ່ງພະອົງຊົງຂຶ້ນຄອງ ຣາດ ຕັ້ງແຕ່ປີ 1946 ເປັນຕົ້ນມາ